stanford-oval/wikipedia huggingface dataset:
Jouko Jääskeläinen
Julkaisut

Tyrskyissä.  Helsinki:  Suomen kristillisen liiton Uudenmaan piiri, 1994.  ISBN 951-95256-1-0
Arvomme: Mistä ne tulevat?  Vantaa:  Jouko Jääskeläinen (omakustanne), 2007.  ISBN 978-952-92-1685-7
Yhteisöllisyys juutalaisessa kansallisuusajattelussa ja Israelin valtion itsenäisyysjulistuksessa.  (Väitöskirja)  Vantaa:  Jouko Jääskeläinen (omakustanne), 2008.  ISBN 978-952-92-3204-8
Juhlien juhlat; Havaintoja Raamatusta ja kalenterista.  Helsinki:  Uusi tie, 2010.  ISBN 978-951-619-525-7
Uutta yhteisöä etsimässä: Seitsemän näköalaa politiikasta, uskonnosta ja arvoista.  Tampere:  Päivä, 2017.  ISBN 978-952-475-909-0
Toivon tulevaisuus: Ihmisten utopiat ja Raamatun profetiat.  Helsinki:  Uusi Tie, 2020.  ISBN 978-951-619-667-4
Isänmaallisuus yhdentymisen ja kansallismielisyyden puristuksessa.  Rauma:  Ajatushautomo Kompassi, 2021.  ISBN 978-952-7289-07-5
Sk

Sk tai SK tarkoittaa seuraavia:
Saskatchewan, postilyhenne SK, Kanadan provinssi
Satakunnan Kansa, SK, suomalainen sanomalehti
Scandinavian Airlines System, IATA-koodi SK, lentoyhtiö
Seinäjoen rautatieasema, liikennepaikkalyhenne Sk, rautatieliikennepaikka Suomessa
Sikkim, ISO 3166-1 -koodi SK, valtio tai muu maantieteellinen alue, koodi käytössä 1974–1975, nykyisin käytössä Intian koodi IN
SK Gaming, SK, pelaamiseen erikoistunut ryhmä
SK Group, eteäkorealainen monialakonserni
Slovakia, ISO 3166-1 -koodi SK, valtio tai muu maantieteellinen alue
Slovakian koruna, Sk, Slovakian rahayksikkö
slovakki, ISO 639-1 -koodi sk, kieli
sotatieteiden kandidaatti, SK, korkeakoulututkinto
Suomen Kansanpuolue, SK, suomalainen puolue
Suomen Kuvalehti, SK, suomalainen aikakauslehti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sk”, voi hakea sivunnimihaulla, laajalla sivunnimihaulla tai tekstihaulla.
Antero Okkonen

Antero Okkonen (9. elokuuta 1923 Kemi – 16. elokuuta 2008 Helsinki) oli suomalainen toimittaja ja Sanoman toimittajakoulun perustaja ja pitkäaikainen rehtori.
Uransa alussa Okkonen oli vuosina 1947–1967 toimittajana ja päällikkötehtävissä seitsemässä lehdessä. Värikkäänä ja suorasanaisena persoonana tunnettu Okkonen oli vahva esimies, joka kirjoitutti juttuja tarvittaessa moneen kertaan, ellei hyllyttänyt niitä täysin. 1960-luvun puolivälissä hän tuli Helsingin Sanomien ulkomaantoimitukseen, mutta nimitettiin jo muutaman kuukauden kuluttua uuden Sanoma-yhtiön toimittajakoulun rehtoriksi. Tässä tehtävässä hän työskenteli yli 20 vuotta, vuodet 1967–1988. Hän valitsi itsenäisesti kullekin alkavalle kurssille parikymmentä oppilasta ja koulutti näin kaikkiaan 230 journalistia.
Okkonen laati alan klassikon maineeseen nousseen oppikirjan Toimittajan työ vuonna 1961. Siitä tehtiin uudistettu laitos vuonna 1974 ja 1980. Okkonen sai opetusneuvoksen arvonimen vuonna 1983.
Elisa Open Suomi 3

Elisa Open Suomi 3 oli Elisa Esportsin järjestämä Counter-Strike: Global Offensive -turnaus. Turnauksen palkintona oli 5 000 euroa ja paikka Elisa Masters Espoo 2022 -turnaukseen. Turnaus koostui kolmesta osasta: avoimista karsinnoista, lohkovaiheesta ja pudotuspeleistä. Turnauksen finaaliottelu pelattiin Elisa Masters Espoo 2022 -tapahtuman ohella. Turnauksen voitti HAVU sen päihitettyä ENCE Akatemian finaalissa.
Avoimet karsinnat

Elisa Open 3:een pidettiin neljät avoimet karsinnat. Näistä karsinnoista kahdeksan parasta joukkuetta pääsi lohkovaiheeseen. Ensimmäisiin karsintoihin osallistui 45 joukkuetta joista Exen Esports ja TMVG RCTIC pääsivät läpi. Toisiin karsintoihin osallistui 48 joukkuetta joista Enhanced ja FCottoNd pääsivät läpi. Kolmansiin karsintoihin osallistui 50 joukkuetta joista Conquer Gaming ja Eläintarha pääsivät läpi. Neljänsiin karsintoihin osallistui 47 joukkuetta joista Team Bob ja kukkosoosi pääsivät läpi.
Lohkovaihe

Lohkovaiheeseen otettiin 4 joukkuetta kutsulla: ENCE Akatemia, HAVU, JANO ja KOVA. Lohkovaihe koostui kahdesta lohkosta, joista lohkovoittajat pääsivät välieriin ja lohko kakkoset puolivälieriin ja lohko kolmoset ja neloset puolivälieriin.
Lohkovaihe > Lohko A

|  #  |  Joukkue   |  O |  V |  T |  H |  VE     |  HE  |  EE    |  P  |
| --- | --- | --- | --- | --- | --- | --- | --- | --- | --- |
| 1 | Conquer Gaming  | 5 | 2 | 3 | 0 | 154 | 130 | +24 | 7 |
| 2 | JANO  | 5 | 3 | 1 | 1 | 138 | 119 | +19 | 7 |
| 3 | ENCE Akatemia  | 5 | 1 | 4 | 0 | 150 | 124 | +26 | 6 |
| 4 | Enhanced  | 5 | 2 | 1 | 2 | 127 | 123 | +4 | 5 |
| 5 | Exen Esports  | 5 | 0 | 3 | 2 | 105 | 152 | -47 | 3 |
| 6 | Team Bob  | 5 | 0 | 2 | 3 | 118 | 144 | -26 | 2 |
Lohkovaihe > Lohko B

|  #  |  Joukkue   |  O |  V |  T |  H |  VE     |  HE  |  EE    |  P  |
| --- | --- | --- | --- | --- | --- | --- | --- | --- | --- |
| 1 | HAVU  | 5 | 5 | 0 | 0 | 163 | 90 | +73 | 10 |
| 2 | KOVA  | 5 | 3 | 1 | 1 | 158 | 118 | +40 | 7 |
| 3 | kukkosoosi  | 5 | 1 | 2 | 2 | 119 | 145 | -26 | 4 |
| 4 | FCottoNd  | 5 | 1 | 2 | 2 | 120 | 156 | -36 | 4 |
| 5 | TMVG RCTIC  | 5 | 0 | 3 | 2 | 124 | 150 | -26 | 3 |
| 6 | Eläintarha  | 5 | 0 | 2 | 3 | 137 | 163 | -26 | 2 |
Pudotuspelit

Pudotuspelit pelattiin 27. – 29. lokakuuta ja finaali 20. marraskuuta. Elisa Masters Espoo 2022 -tapahtumassa. Pudotuspelit pelattiin single elimination -turnaustyylillä.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | Ensimmäinen kierros | Ensimmäinen kierros |  |  | Puolivälierät | Puolivälierät |  |  | Välierät | Välierät |  |  | Loppuottelu | Loppuottelu |
:  
|  |  |  |   |   |   |   |   |   |  |  |   |   |  |  |
|  |  |  |   |   |   |   |   |   |  |  |   |   |  |  |
|  |  |  |   |   |  KOVA |  0 |   |   |  |  |   |   |  |  |
|  |  ENCE Akatemia |  2 |   |   |  KOVA |  0 |   |   |  |  |   |   |  |  |
|  |  ENCE Akatemia |  2 |   |   |  ENCE Akatemia |  2 |   |   |  |  |   |   |  |  |
|  |  FCottoNd |  0 |   |   |  ENCE Akatemia |  2 |   |   |  Conquer Gaming |  0 |   |   |  |  |
|  |  FCottoNd |  0 |   |   |  |  |   |   |  Conquer Gaming |  0 |   |   |  |  |
|  |  |  |   |   |  |  |   |   |  ENCE Akatemia |  2 |   |   |  |  |
|  |  |  |   |   |   |   |   |   |  ENCE Akatemia |  2 |   |   |  |  |
|  |   |   |   |   |   |   |   |   |  |  |   |   |  |  |
|  |   |   |   |   |   |   |   |   |  |  |   |   |  |  |
|  |   |   |   |   |   |   |   |   |  |  |   |   |  ENCE Akatemia |  0 |
|  |   |   |   |   |  |  |   |   |  |  |   |   |  ENCE Akatemia |  0 |
|  |  |  |   |   |  |  |   |   |  |  |   |   |  HAVU |  2 |
|  |  |  |   |   |   |   |   |   |  |  |   |   |  HAVU |  2 |
|  |   |   |   |   |   |   |   |   |  |  |   |   |  |  |
|  |   |   |   |   |   |   |   |   |  |  |   |   |  |  |
|  |   |   |   |   |   |   |   |   |  HAVU |  2 |   |   |  |  |
|  |   |   |   |   |  |  |   |   |  HAVU |  2 |   |   |  |  |
|  |  |  |   |   |  |  |   |   |  JANO |  1 |   |   |  |  |
|  |  |  |   |   |  JANO |  2 |   |   |  JANO |  1 |   |   |  |  |
|  |  kukkosoosi |  0 |   |   |  JANO |  2 |   |   |  |  |   |   |  |  |
|  |  kukkosoosi |  0 |   |   |  Enhanced |  0 |   |   |  |  |   |   |  |  |
|  |  Enhanced |  2 |   |   |  Enhanced |  0 |   |   |  |  |   |   |  |  |
|  |  Enhanced |  2 |  |   |  |  |   |   |  |  |   |   |  |  |
Aiheesta muualla

Turnauksen Liquipedia sivu (englanniksi)
Elisa Open Suomen kaudet
Elisa Open Suomi 1 | Elisa Open Suomi 2 | Elisa Open Suomi 3 | Elisa Open Suomi 4 | Elisa Open Suomi 5 
 Elisa Open Suomi 6 | Elisa Open Suomi 7 | Elisa Open Suomi 8 | Elisa Open Suomi 9
Mitä tapahtuu!

| Mitä tapahtuu! Irina Milan |
| --- | --- | --- |

Kansi: Erik Uddström
Studioalbumin tiedot
 Julkaistu: 1979
 Tuottaja(t): Timo Lindström
 Kesto: 37.22
 Levy-yhtiö: Dig It (DIGLP-06)
Irina Milanin muut julkaisut
| Musta perhonen 1976 | Mitä tapahtuu! 1979 | Pahan kukkia 1989 |
Mitä tapahtuu! on Irina Milanin musiikkialbumi vuodelta 1979. Albumin kaikki sävellykset ovat Jorma Panulan ja sanoitukset Heikki "Hector" Harman.
Irina Milan aloitti yhteistyönsä Jorma Panulan kanssa vuoden 1975 albumilla Milodia, jonka lauluista puolet oli Panulan säveltämiä, puolet Edith Piafin ohjelmistosta poimittuja. Albumin Musta perhonen (1976) jälkeen Mitä tapahtuu! oli kolmas Milanin ja Panulan yhteistyönä syntynyt albumi.
Monet albumin kappaleista ovat läpisävellettyjä ja tarjoavat yllättäviä tempon- ja tyylinvaihdoksia. Panulan sävellykset ja sovitukset liikkuvat jazzin ja taidemusiikin välimaastossa, ja yhtyeen kokoonpano vaihtelee kappaleittain.
Tekijöiden ajatuksia

Jorma Panula sanoi albumin julkistuksen yhteydessä tehdyssä haastattelussa pyrkineensä luomaan albumilla vastaiskun tasatahtiselle ”teollisuuskompille”, jolle valtaosa kevyestä musiikista pohjautuu. Sävellykset ovat jazzmaisuuden ja chansonmaisuuden lisäksi oopperanomaisia, mutta toisaalta Panula kehui Milanin kaltaisia kevyen musiikin laulajia, jotka ääntävät tekstit paljon oopperalaulajia paremmin: ”Oopperaihmiset ovat – niin kuin kansanomaisesti sanotaan – kulttuurin läpipieraisemia. Ne luulevat, että yleisö tuntee tekstin. Se on kuitenkin pirun pieni porukka, joka tuntee koko tekstin.”
Myös Irina Milan korosti haastattelussa sanoitusten osuutta: ”Uudella levyllä me olemme todella analysoineet tekstiä. Mitä tälle ihmiselle on aikaisemmin tapahtunut, mitä se on ennen ajatellut, mitä nyt...”
Sekä Milan, Panula että Heikki Harma olivat erittäin tyytyväisiä albumiin. Hector lukee sen uransa kunnianhimoisimpiin ja onnistuneimpiin sanoituskokonaisuuksiin.
Vastaanotto

Kriitikot olivat suopeita, monet pitivät albumia mestariteoksena. Erkki Pälli antoi albumille Katso-lehdessä viisi tähteä, mutta sanoi tällaisen ”vaikeaa viihdemusiikkia” sisältävän levyn olevan ”suunnattu vain harvoille ja valituille, alan kulinaristeille”.
Kappaleet > A-puoli

Laulu stadille – 2.54
Ja nyt sinä lähdet – 1.54
Missä tahansa ei kenenkään luona – 4.04
Casse croute (Välipala) – 1.36
Mitä jumalan tähden tapahtuu? – 7.49
Kappaleet > B-puoli

Kerrostalossa – 4.58
Ethän lakkaa minulle puhumasta – 4.03
Rakkuslulu – 2.58
Yhdistyneet imagot – 3.35
Kevättä ilmassa – 2.58
Muusikot

Muusikot soittavat / eivät soita (ainakin) mainituilla kappaleilla.
Irina Milan – laulu, taustalaulu (ei: 2, 6)
Kalle Fält ja Paavo (Pave) Maijanen – taustalaulu (ei: 2)
Jorma Panula – kapellimestari
Markku Johansson – trumpetti (ei: 2)
Pentti Lasanen – tenorisaksofoni (ei: 2), klarinetti (ei: 2)
Juhani Aaltonen – tenorisaksofoni (ei: 2)
Juhani Aalto – pasuuna (ei: 2)
Matti Helin – huilut; piccolohuilu (2)
Matti Tossavainen – fagotti
Aale Lindgren – oboe
Osmo Vänskä – klarinetti
Elisabet Leistola – harppu (ei: 2)
Aaro Kurkela ja Kalevi Nyqvist – harmonikat (ei: 2)
Tapani ”Nappi” Ikonen – rummut (ei: 2, 6), lyömäsoittimet (ei: 6)
Lassi Erkkilä – lyömäsoittimet
Jorma Ylösen johtama jousiryhmä – jousisoittimet
Lähteet:
Aiheesta muualla

Mitä tapahtuu! discogs.com -sivustolla
Itäitelmeenin kieli

| itäitelmeeni> Tiedot |
| --- | --- |
Alue:  Kamtšatka
Puhujia:  0
Sija:  ei 100 suurimman joukossa
Kielitieteellinen luokitus
Kielikunta:  tšuktšilais-kamtšatkalaiset kielet
Kieliryhmä:  kamtšatkalaiset kielet
 Ohje 
Itäitelmeeni (joskus myös Itä-kamtšadaali) on kamtšatkalaisiin kieliin kuuluva kuollut kieli, jota puhuttiin Kamtšatkan niemimaalla. Se kuoli sukupuuttoon viimeistään 1800-luvun lopulla.
Kirjallisuutta

Michael D. Fortescue: Comparative Chukotko-Kamchatkan Dictionary.  Walter de Gruyter, 2005.  ISBN 9783110184174  (englanniksi)
Мудрак О. А.: Свод камчадальской лексики по памятникам XVIII века.  Moskova. Määritä julkaisija! (venäjäksi)
Мудрак О. А.: Этимологический словарь чукотско-камчатских языков.  Moskova. Määritä julkaisija! (venäjäksi)
Stepan P. Krasheninnikov: Opisanie zemli Kamčatki.  Pietari:  Keisarillinen tiedeakatemia, 1755.  (puolaksi)
Ignacy Radliński: Słowniki narzeczy ludów Kamczackich: III. Słownik języka Kamczadałów południowych, s. 103-122.  Rozprawy Akademii Umiejętności Seria II: Wydział filologiczny II, 1893.  (puolaksi)
Francisco Pizarro

| Francisco Pizarro |
| --- | --- |

Henkilötiedot
Syntynyt: n. 1475 Trujillo, Espanja
Kuollut: 26. kesäkuuta 1541 Lima, Peru
Kansalaisuus:  Espanja
Ammatti:  konkistadori
Muut tiedot
 Nimikirjoitus
Francisco Pizarro (n. 1475 Trujillo, Extremadura, Espanja – 26. kesäkuuta 1541 Lima, Peru) oli espanjalainen konkistadori.
Pizarro purjehti vuonna 1502 palvelemaan Espanjan etuvartioasemalle Hispaniolan saarelle. Myöhemmin hänestä tuli Panaman kaupungin pormestari. Kuultuaan tarinoita kullasta Pizarro ryhtyi tutkimaan Etelä-Amerikan länsirannikkoa. Hän löysi rikkaan inkavaltakunnan ja valloitti sen pienellä sotajoukollaan. Hän jäi Peruun vakauttamaan espanjalaisten valtaa ja perusti Liman kaupungin, missä hän sai myös surmansa.
Elämäkerta > Varhaisvaiheet

Francisco Pizarro syntyi noin vuonna 1475 köyhään perheeseen Trujillossa, Espanjan Extremadurassa. Hänen isänsä Gonzalo oli armeijan upseeri ja äitinsä Francisca palvelijatar. He eivät olleet naimisissa. Pizarron velipuolet Hernando, Gonzalo ja Juan osallistuivat myöhemmin veljensä rinnalla inkavaltakunnan valloitukseen.
Pizarron nuoruusvuosista ei tiedetä paljoa, mutta hänen uskotaan kasvaneen äitinsä vanhempien hoivissa. Hän ei saanut hyvää koulutusta eikä oppinut lukemaan. Hän työskenteli sikopaimenena.
Teini-ikäisenä Pizarro liittyi Espanjan laivastoon. Hän soti Italiassa Espanjan riveissä Ranskaa vastaan ja sai mainetta urheana nuorukaisena.
Elämäkerta > Uudisasukkaana Etelä-Amerikassa

Pizarro purjehti vuonna 1502 Atlantin yli Hispaniolan saarelle Karibialle, missä hän palveli muutaman vuoden ajan Espanjan etuvartioasemalla. Hän liittyi vuonna 1510 Alonso de Ojedan johtamaan 300 uudisasukkaan joukkoon, joka lähti Etelä-Amerikkaan. Joukko perusti nykyisen Kolumbian alueelle San Sebastiánin siirtokunnan. Ojedan palattua Hispaniolaan hakemaan varusteita Pizarro jätettiin vastaamaan siirtokunnasta. Kolmestasadasta siirtokuntalaisesta 200 kuoli tauteihin, nälkään ja alkuasukkaiden hyökkäyksiin.
Elämäkerta > Panamassa

Jätettyään San Sebastiánin Pizarron ryhmä perusti Urabánlahden rannikolle Santa María la Antigua del Dariénin siirtokunnan, jonka johtajaksi tuli Vasco Núñez de Balboa. Pizarro oli Balboan kakkosmiehenä, kun he marssivat vuonna 1513 Panaman halki 70 kilometrin matkan Tyynenmeren rannikolle ensimmäisinä eurooppalaisina. Miehet olivat kuulleet tarinoita kullasta ja suuresta merestä, jonka yli voisi ehkä purjehtia Itä-Intian saarille.
Pizarrosta tuli vuonna 1514 Panaman kuvernööri Pedrarias Dávilan alainen. Viisi vuotta myöhemmin Pizarro sai määräyksen pidättää Balboa, joka oli Dávilan kilpailija. Balboa pidätettiin ja myöhemmin teloitettiin. Pizarrosta tuli vähitellen varakas ja tärkeä mies Uudessa maailmassa, ja hänestä tuli moneksi vuodeksi Panaman kaupungin pormestari.
Elämäkerta > Ensimmäiset tutkimusmatkat Peruun

Pizarro oli kuullut panamalaisilta intiaaneilta, että etelässä oli maa, jossa oli paljon kultaa. Hän lähti marraskuussa 1524 sotilas Diego de Almagron ja pappi Hernando de Luquen kanssa rahoittamallaan ja johtamallaan retkikunnalla ensimmäiselle purjehdukselleen kohti kultamaita. Mukana oli 114 miestä ja neljä hevosta. Retkikunta purjehti etelään nykyisen Kolumbian rannikolle. Sadekauden takia matkanteko oli raskasta, ja myös taudit verottivat miehiä. Kolumbiassa espanjalaiset löysivät vain suota, tiheää metsää ja tyhjiä kyliä, joiden asukkaat olivat paenneet nähdessään espanjalaisten laivat. He löysivät myös vaatimattomia määriä kultaesineitä, mikä rohkaisi Pizarroa alkamaan valmistella uutta retkeä suuremmalla miehistöllä.
Toisen kerran Pizarro etsi kultaa Peruksi nimeämästään maasta vuosina 1526–1528. Retkikuntaan kuului kaksi laivaa, 160 miestä ja muutama hevonen. Pizarro purjehti kauemmas etelään kuin yksikään espanjalainen aikaisemmin. Hän löysi taas kultaa ja kuuli intiaaneilta tarinoita suuresta kultaisesta kaupungista vuorilla. Intiaanit olivat tällä kertaa koko matkan ajan espanjalaisia kohtaan ystävällisiä. Panaman kuvernööri kutsui Pizarron takaisin, mutta tämä päätti jäädä toistaiseksi Peruun 13 miehen kanssa tutkimaan rannikkoa ja etsimään rikkauksia. Pizarro kävi lopulta aina nykyisen Perun pohjoisrannikolla asti ja näki laivaltaan inkojen rakentamia teitä sekä kuuli tarinoita suuresta ja rikkaasta kuninkaasta. Pizarro otti paluumatkalle mukaan muutaman intiaanin, kultaa ja laamoja.
Elämäkerta > Inkavaltakunnan valloitus

Koska Panaman kuvernööri Dávila ei sallinut Pizarron jatkaa tutkimusmatkailuaan, Pizarro palasi Espanjaan vuonna 1528. Hän anoi kuningas Kaarle V:ltä lupaa palata tutkimaan Perua ja valloittamaan sen. Kuningas teki Pizarrosta Panaman eteläpuolella sijainneen Uuden-Kastilian kuvernöörin ja komentajan. Pizarro palasi Panamaan vuonna 1530 ja lähti kohti Perua tammikuussa 1531. Hänellä oli kolme laivaa, 180 miestä ja 37 hevosta. Laivat ankkuroituivat Perun rannikolle paikkaan, jolle Pizarro antoi nimeksi San Miguel.
Tiedustelija Hernando de Soto sai selville, että Perussa oli käynnissä inkavaltakunnan sisällissota. Pizarro ratsasti sotajoukkonsa kanssa vuorille ja sai inkojen kuninkaan Atahualpan neuvotteluihin marraskuussa 1531. Kun kuningas ei suostunut kääntymään kristinuskoon, espanjalaiset vangitsivat hänet. He saivat kuninkaasta suuret kultalunnaat mutta surmasivat tämän siitä huolimatta vuonna 1533. Espanjalaiset valloittivat ja ryöstivät inkojen pääkaupunki Cuzcon ja orjuuttivat henkiin jääneet inkat.
Elämäkerta > Viimeiset vuodet

Pizarro jäi Cuzcoon vakauttamaan espanjalaisten valtaa. Hän vangitsi ja teloitutti kilpailijansa Almagron vuonna 1538. Pizarro jatkoi tutkimusmatkojaan ja perusti Liman kaupungin. Almagron kannattajat surmasivat hänet Limassa 26. kesäkuuta 1541.
Elämäkerta > Kuoleman jälkeen

Pizarro haudattiin Limaan, jossa hänen muumionsa on näytteillä katedraalissa. Pizarrolla oli neljä lasta kolmen eri naisen kanssa. Pizarron veljistä Juan kuoli taistelussa inkoja vastaan, Hernando vangittiin Espanjassa 20 vuodeksi osallisuudestaan Almagron surmaan, ja Gonzalo teloitettiin vuonna 1548 kapinan johtamisesta Perussa Espanjaa vastaan.
Aiheesta muualla

Kuvia tai muita tiedostoja aiheesta Francisco Pizarro Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Yhdysvallat  Ruotsi  Taiwan  Japani  Tšekki  Australia  Alankomaat  Puola  Venäjä  Vatikaani 
Henkilöt:  Deutsche Biographie  DDB  Trove 
Muut:  SNAC  IdRef 
Pizarron reitti inkavaltakunnan pääkaupunki Cuzcoon (alh. oik.) vuonna 1531.
Victoria Campbell

Victoria Campbell (s. 1996) on kanadalainen näyttelijä. Hän esittää yhtä päärooleista, Carole Hansonia, televisiosarjan Tallijengi kolmannella tuotantokaudella vuosina 2008–2009.
VAIO

Sony esittelemässä VAIO-tietokoneita vuonna 2008.
VAIO on Sonyn henkilökohtaisten tietokoneiden sarja. VAIO on lyhenne sanoista "Visual Audio Intelligent Organizer". Brändi luotiin, jotta videon ja äänen käsittelyyn tarkoitetut tietokoneet saataisiin erotettua muista tietokonetuotteista. Sony solmi 6. helmikuuta 2014 sopimuksen VAIO PC -liiketoiminnan myymisestä sijoitusyhtiö Japan Industrial Partnersille (JIP).
Logo

VAIO-logon kirjaimet V ja A symboloivat aaltoa trigonometrisissä funktioissa. Kirjaimet I ja O symboloivat numeroita 1 ja 0. Logo symboloi VAIO-tuotesarjan tietokoneiden soveltuvuuksia analogisen ja digitaalisen äänen ja videon käsittelyyn.
Mallit

A/AR Sarja: 17" Core Duo, suuri kannettava, noin 4 kg. Saatavilla tuki sekä Blu-ray/TV-valmiudet uuteen AR-varianttiin.
VGN-A17GP
VGN-A19GP
VGN-A29GP
VGN-A39GP
VGN-A49GP
VGN-A59GP
VGN-A60GP (nykyinen)
VGN-AR18GP (nykyinen)
FE Sarja: 15,4" Core Duo, noin 2,8 kg.
VGN-FE15GP
VGN-FE18GP
VGN-FE25GP (nykyinen)
VGN-FE28GP (nykyinen)
FJ Sarja: 14,1" Core Solo, noin 2,4 kg.
VGN-FJ58GP
VGN-FJ67GP
VGN-FJ68GP
VGN-FJ77GP (nykyinen)
VGN-FJ78GP (nykyinen)
FS Sarja:
VGN-FS15GP
VGN-FS18GP
VGN-FS25GP
VGN-FS28GP
VGN-FS35GP
VGN-FS38GP
SZ Sarja: 13,3" Core Duo, noin 1,7 kg (hiilikuitu malli) ja 1,85 kg (magnesium-malli)
VGN-SZ15GP/B
VGN-SZ18GP/C
VGN-SZ23GP/B (nykyinen)
VGN-SZ25GP/B (nykyinen)
VGN-SZ28GP/C (nykyinen)
TX Sarja: 11" Pienoiskannettava, paino alle 1,3 kg ja erittäin pitkä akkukesto (yli 7 tuntia). Katso VAIO VGN-TX2.
VGN-TX17GP/B tai /W
VGN-TX16GP/W
VGN-TX26GP/W
VGN-TX27GP/B tai /T
VGN-TX36GP/W (nykyinen)
VGN-TX37GP/B, /T tai /W (nykyinen)
UX Sarja: 4,5" Core Solo, noin 0,89 kg.
VGN-UX17GP (nykyinen)
Angolan kansallinen ilmatieteen ja geofysiikan laitos

| Angolan kansallinen ilmatieteen ja geofysiikan laitos Instituto Nacional de Meteorologia e Geofísica |
| --- | --- |

Kotipaikka:   Angola; Luanda
Emoyhtiö:  Angolan viestintä- ja informaatioteknologian ministeriö
Omistaja:  Angola
Kotisivu:  www.inamet.gov.ao/ao/ (Huom. ei käytä https:ää)
Infobox OKVirheellinen NIMI-arvo: 
Angolan kansallinen ilmatieteen ja geofysiikan laitos (port. Instituto Nacional de Meteorologia e Geofísica, lyhennys INAMET) on Angolan ilmatieteellinen palvelu- ja tutkimuslaitos. Laitoksella on myös joitain geofysikaalisia tehtäviä, esimerkiksi muutamia seismologisia mittausasemia. INAMET toimii hallinnollisesti Angolan viestintä- ja informaatioteknologian ministeriön alaisuudessa.
Laitoksella on ollut meneillään merkittävä havaintoverkoston kehitys- ja uudistusohjelma 2020-luvulle tultaessa. Keskeisenä yhteistyökumppanina on toiminut Ranskan ilmatieteen laitoksen Météo-Francen asiantuntijapalvelujen vientiyritys (MFI).